Skagerraki csata
A skagerraki csata (; ) tengeri összecsapás volt az első világháború során a brit és a német főerőket felvonultató Nagy Flotta "(Grand Fleet)" és a Nyílt-tengeri Flotta "(Hochseeflotte)" között. Ez volt a háború legnagyobb tengeri csatája, az egyetlen nagyszabású ilyen jellegű ütközet a konfliktus során. Ez számít továbbá a hadtörténet legnagyobb tengeri csatájának, melyet csatahajók vívtak meg. A csatára 1916. május 31-én és június 1-jén került sor az Északi-tengeren a Skagerrak tengerszoros bejáratánál, a Jütland-félszigettől nyugatra. (Az antant terminológiája után nevezik jütlandi csatának is.)